Súradnice: 48°27′26″S 17°09′06″V﻿ / ﻿48,4571°S 17,1516°V﻿ / 48.4571; 17.1516

**Vývrat** je potok v regióne Záhorie v severnej časti územia obce Kuchyňa a v severozápadnej časti územia obce Rohožník v okrese Malacky v Bratislavskom kraji. Nachádza sa hornou časťou toku v geomorfologickom celku Malé Karpaty v geomorfologickom podcelku Pezinské Karpaty a dolnou časťou toku v geomorfologickom celku Borská nížina v geomorfologickom podcelku Podmalokarpatská zníženina. Je pravostranným prítokom Rudavky. Od sútoku oboch zdrojníc po ústie do Rudavky má dĺžku 1,98 km, spolu s dlhšou zdrojnicou od prameňa dlhšej zdrojnice po ústie do Rudavky má dĺžku 3,35 km. Plošný obsah povodia má 513,6 ha. Je vodným tokom V. rádu.

Vznik
-----

Vzniká sútokom dvoch zdrojníc v 463 m n. m. v lesnom extraviláne, v geomorfologickom celku Malé Karpaty v geomorfologickom podcelku Pezinské Karpaty, preteká cez les *Hubalová* a úpätím vrchu *Hubalová* s 535 m n. m. ľavým brehom obmýva severovýchodné a severné úbočie vrchu *Vysoký Rajd* s 541 m n. m. na území obcí Kuchyňa a Rohožník v okrese Malacky v Bratislavskom kraji. Severná zdrojnica pramení v lesnom extraviláne na území obce Kuchyňa v 530 m n. m. vo vzdialenosti 100 m od obecnej hranice medzi Kuchyňou a Rohožníkom, v 463 m n. m. tvorí ako pravostranná zdrojnica potoka Vývrat. Južná, kratšia, zdrojnica pramení tiež na území obce Kuchyňa v 526 m n. m. v lesnom extraviláne, od prameňa tečie severozápadoseverným smerom, podteká miestnu účelovú komunikáciu, priberá jediný bezmenný pravostranný prítok, pokračuje stále rovnakým smerom až k sútoku oboch zdrojníc kde v 463 m n. m. tvorí ako ľavostranná zdrojnica potoka Vývrat.

Opis toku
---------

Po vzniku (po sútoku oboch zdrojníc) v 463 m n. m. preteká lesným extravilánom územia obce Kuchyňa, tečie západným smerom a vytvára oblúk vypnutý na sever, v 414 m n. m. priberá bezmenný pravostranný prítok z južného a juhozápadného úpätia vrchu *Vysoká* s 754 m n. m. v 405 m n. m. priberá bezmenný ľavostranný prítok z úpätia vrchu *Vysoký Rajd* s 541 m n. m. v 394 m n. m. priberá ďalší bezmenný pravostranný prítok tiež z južného a juhozápadného úpätia vrchu *Vysoká* s 754 m n. m. v 385 m n. m. priberá už tretí v poradí bezmenný pravostranný prítok z južného a juhozápadného úpätia vrchu *Vysoká* s 754 m n. m. priberá ďalší pravostranný bezmenný prítok, v 296 m n. m. obmýva úpätie lesa *Vývrat*, v 282 m n. m. priberá bezmenný pravostranný prítok z úpätia západného svahu vrchu *Bučková* s 545 m n. m. a zároveň vteká do poľnohospodárskeho extravilánu, preteká geomorfologickým podcelkom Podmalokarpatská zníženina, priberá ľavostranný bezmenný krátky prítok, pravým brehom obteká dva rybníky a následne v 235 m n. m. napája vodnú nádrž Vývrat cez ktorú prebieha hranica medzi obcami Kuchyňa a Rohožník, opúšťa územie obce Kuchyňa a vteká na územie obce Rohožník, pokračuje severným smerom, v 195 m n. m. západne od intravilánu obce Rohožník ústi do Rudavky ako jej pravostranný prítok. Potok *Vývrat* nemá významnejšie prítoky.

Pôvod názvu
-----------

Motivantom názvu vodného toku *Vývrat* na území obcí Kuchyňa a Rohožník v období pomenovacieho procesu bol názov lesa *Vývrat* prípadne názov samoty - horárne *Vývrat*, cez územie ktorých vodný tok preteká. Pôvodným významom motivanta bola *topografická lokalita s charakteristickým výskytom vyvráteného a vyvaleného stromového porastu*. Z jedného z týchto dvoch toponým bol prenesený názov do pozície hydronyma a tým bolo utvorené jednoslovné hydronymum v podobe *Vývrat* ako súčasť veľmi početnej skupiny názvov v slovenskej toponymii, najmä v hydronymii. Názov vodného toku *Vývrat* bol štandardizovaný v roku 1978. V priestore slovenskej hydronymie potokov hydronymum *Vývrat* nie je jedinečným hydronymom (máj 2022), máme aj homonymné hydronymum Vývrat.

Referencie
----------

1. ↑  Názvy vodných tokov. Bratislava: Úrad geodézie, kartografie a katastra Slovenskej republiky. Dostupné online  [cit. 2022-05-18.]
2. ↑  KOČICKÝ, Dušan a IVANIČ, Boris. Geomorfologické členenie Slovenska. Bratislava: Štátny geologický ústav Dionýza Štúra, 2011. Dostupné on-line na  [cit. 2022-05-18].
3. ↑  Priebeh vodného toku Vývrat v Základnej báze údajov geografického informačného systému ZB GIS. Dostupné on-line na  [cit. 2022-05-12].
4. ↑  Názvy vrchov a dolín Slovenskej socialistickej republiky A6. Geografické názvoslovné zoznamy OSN ČSSR. Bratislava: Slovenský úrad geodézie a kartografie, P-250/1986 z 5.8.1986. 211 s. S. 8, 13, 34, 35, 36, 140, 152, 164, 199. 079-902-87 NVA.
5. ↑  Geografické názvy okresu Bratislava-vidiek A1. Geografické názvoslovné zoznamy OSN ČSSR. Bratislava: Slovenský úrad geodézie a kartografie, P-212/1982 z 21.10.1982. 68 s. 79-907-83. S. 30, 31, 53, 55, 56, 60, 65.
6. ↑  Geografické názvy okresu Senica A11. Geografické názvoslovné zoznamy OSN ČSSR. Bratislava: Slovenský úrad geodézie a kartografie, P-4/1989 z 11.1.1989. 132 s. S. 73, 127. ISBN 80-85164-30-2.
7. ↑  Geografické názvoslovie Základnej mapy ČSSR 1:50 000 z územia Slovenskej socialistickej republiky, 2. Názvy sídelných geografických objektov. Slovenský úrad geodézie a kartografie, č. P-221/1981 z 9.9.1981, Kartografické informácie 11. 165 s. S. 157. Bratislava 1981. 79-906-81.
8. ↑  Milan Majtán. *Z lexiky slovenskej toponymie*. 1. vyd. Bratislava : Veda vydavateľstvo Slovenskej akadémie vied, 1996. 191 s. ISBN 80-224-0480-2. S. 24, 25, 26, 133, 134, 135.
9. ↑  Geografické názvoslovie Základnej mapy ČSSR 1:50 000 z územia Slovenskej socialistickej republiky, 1. Názvy nesídelných geografických objektov. Západoslovenský kraj. Slovenský úrad geodézie a kartografie, č. P-108/1978 z 30.3.1978, Kartografické informácie 10. 122 s. S. 116. Bratislava 1979. 79-904-79.

  


| * z
* d
* u
Vodné toky v povodí Rudavy |
| --- |
| *Rudava* → *Morava* → *Dunaj* |
| Vodné toky | 
* Ančin potok
* Čierny jarok
* Čulanka
* Dubnický kanál
* Habánka
* Hlavina
* Holičov
* Hraničný kanál (prítok Kráľovho potoka)
* Hraničný kanál (prítok Rudavy)
* Hrudky
* Chotár
* Kilometrový potok
* Kráľov potok
* Kremenica
* ***Lakšársky potok***
* Libuša
* Mikulášsky potok
* Nový kanál
* Plavecký kanál
* Plavecký potok
* Rohožnícky potok
* **Rudava**
* **Rudavka**
* Smrekovec
* Sokoldský kanál
* Sološnický potok
* Stará Rudavka
* Studiensky potok
* Štefanka
* Trstienka
* Vajar
* Vápenný potok
* Veľkolevársky náhon
* Vývrat
* Zámocký kanál
* Žliabok

 |
| Vodné plochy | 
* vodná nádrž Buková
* Rohožnícke rybníky
* Rudavné jazero
* Tančibocký rybník
* vodná nádrž Vývrat

 |